หนูปวดนมข้างขวาจี๊ดๆเป็นบางครั้งมา2วันแล้วค่ะ มันดูเหมือนนมจะบวมขึ้นนิดหน่อย เกิดจากอะไร อันตรายมัย กลัวเป็นมะเร็งเต้านมค่ะ
สวัสดีค่ะ อาการปวดจี๊ดๆที่เต้านมด้านขวานั้น อาจจะเกิดจากปวดจากปลายเส้นประสาทอักเสบ ปวดจากกล้ามเนื้อหรือกระดูกอ่อนที่อกอักเสบ การมีก้อนเนื้อบางชนิดที่เต้านมที่ไปเบียดโดนเส้นประสาทหรือมีขนาดใหญ่อาจทำให้มีอาการเจ็บได้ ส่วนมะเร็งเต้านมมักจะมาด้วยก้อนแข็งๆคลำได้ มักพบในผู้สูงอายุ และไม่ค่อยเจ็บปวดถ้ายังไม่ใหญ่มากค่ะเบื้องต้นไม่ไปบีบหรือจับบริเวณดังกล่าวบ่อยๆ งดการยกของหนัก รับประทานยาแก้ปวดเพื่อบรรเทาอาการได้และหากยังมีอาการเรื้อรัง เป็นมากขึ้น หรือคลำได้ก้อนที่เต้านมชัดเจน มีสารคัดหลั่งผิดปกติไหลจากหัวนม ควรรีบไปพบแพทย์